laion/Wikipedia-Exotic huggingface dataset:
এলাপিডি

এলাপিডি (ইংরেজি: Elapidae), বা এলাপিড হচ্ছে গ্রীষ্মমণ্ডলীয় ও নাতিশীতোষ্ণ অঞ্চলে প্রাপ্ত বিষধর সাপসমূহের একটি পরিবার। এর মূল বিস্তৃতি ভারত মহাসাগরীয় ও প্রশান্ত মহাসাগরীয় অঞ্চলে। এলাপিড (Elapid) শব্দটি এসেছে গ্রিক শব্দ éllops থেকে, যার বাংলা অর্থ সমুদ্রের মাছ; ইংরেজি: sea-fish। এদের আকৃতির একটি বিস্তৃত সীমা আছে, এবং সেটা মাত্র ১৮ সেন্টিমিটার দৈর্ঘের ড্রাইসডালিয়া (Drysdalia) থেকে ৬ মিটার লম্বা শঙ্খচূড়ও হতে পারে। এখন পর্যন্ত এই পরিবারভুক্ত ৬১টি গণ এবং ৩২৫টি প্রজাতি কথা জানা যায় ভূ-পৃষ্ঠে ইউরোপ ব্যতীত সমগ্র গ্রীষ্মমণ্ডলীয় ও নাতিশীতোষ্ণ অঞ্চল জুড়েই এলাপিডি পরিবারভুক্ত সাপের বিস্তৃতি লক্ষ্য করা যায়। আর এই পরিবারভুক্ত সামুদ্রিক সাপসমূহ মূলত দেখা যায় ভারত মহাসাগর ও দক্ষিণ পশ্চিম প্রশান্ত মহাসাগরীয় অঞ্চলে। ব্যতিক্রমীভাবে এই পরিবারভুক্ত পেলামিস প্লাটুরাস (Pelamis platura) সাপের উপস্থিতি প্রশান্ত মহাসাগর পেরিয়ে মধ্য ও দক্ষিণ আমেরিকাতেও দেখা যায়। সকল এলাপিড-ই বিষাক্ত এবং কিছু কিছু এলাপিডের বিষ মারণঘাতী। বিষ বেশিরভাগ ক্ষেত্রে নিউরোটক্সিক, এবং এটিকে ভাইপারের প্রোটিওলাইটিক বিষ থেকেও মারাত্মক ধরা হয়। এই পরিবারভুক্ত এবং সেই সাথে পৃথিবীর দীর্ঘতম সাপ শঙ্খচূড় বা রাজ গোখরা (Ophiophagus hannah) যথেস্ট দূরত্ব বজায় রেখে দংশন করতে পারে, এবং একটি দংশনে যথেষ্ট পরিমাণ বিষ আক্রান্তের শরীরে প্রবেশ করিয়ে দিতে সক্ষম। আরকটি প্রজাতি, ব্ল্যাক মাম্বাও (Dendroaspis polylepis) নিজেকে হুমকির সম্মুখীন মনে করলে মরণঘাতী দংশন করার ক্ষমতা রাখে। সেই সাথে ব্ল্যাক মাম্বা আফ্রিকার দীর্ঘতম, পৃথিবীর দ্বিতীয় দীর্ঘতম, এবং পৃথিবীর সবচেয়ে দ্রুতগামী এবং আক্রমণাত্বক সাপ হিসেবে স্বীকৃত। অনেক বিশেষজ্ঞই এলাপিডি পরিবারভুক্ত এই সাপ দুটিকে বিশ্বের সবচেয়ে বিপজ্জনক সাপ বলে অভিহিত করেছেন। এছাড়াও এলাপিড পরিবারভুক্ত আরো দুটি সাপ সারা বিশ্বেই যথেষ্ট বিখ্যাত। এর একটি হচ্ছে ইনল্যান্ড টাইপ্যান (Oxyuranus microlepidotus); যা ভূমিতে অবস্থিত বিশ্বের সবচেয়ে বিষধর সাপ। এবং আরো আছে সামুদ্রিক সাপ হাইড্রোফিস বেলচেরি (Hydrophis belcheri), যা জল-স্থল নির্বিশেষে পৃথিবীতে প্রাপ্ত সবচেয়ে বিষধর সাপ হিসেবে প্রমাণিত। উইকিমিডিয়া কমন্সে এলাপিডি সংক্রান্ত মিডিয়া রয়েছে। "Definition of 'elapid'."। dictionary.com। সংগ্রহের তারিখ ২০০৯-০৭-১৩।  "Elapidae"। ইন্টিগ্রেটেড ট্যাক্সোনোমিক ইনফরমেশন সিস্টেম। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Elapidae at the TIGR Reptile Database
মাউনা লোয়া

মাউনা লোয়া (Hawaiian; ইংরেজি: Long Mountain), প্রশান্ত মহাসাগরের মার্কিন যুক্তরাষ্ট্রের হাওয়াইয়ের হাওয়াই দ্বীপ গঠনের পাঁচটি আগ্নেয়গিরির মধ্যে একটি হল মাউনা লোয়া। ভর এবং আয়তনের উভয়ের মধ্যে বৃহত্তম সাবআরিয়াল আগ্নেয়গিরি, মওনা লোয়া ঐতিহাসিকভাবে পৃথিবীর বৃহত্তম আগ্নেয়গিরি হিসাবে বিবেচিত হয়েছে, এটি কেবল তমু ম্যাসিফ দ্বারা বামন। এটি একটি সক্রিয় আগ্নেয়গিরি, যার আয়তন আনুমানিক প্রায় ১৮,০০০ ঘন মাইল (৭৫,০০০ কিমি), যদিও এর শিখরটি তার প্রতিবেশী মাউনা কেয়ার থেকে প্রায় ১২৫ ফুট (৩৮ মিটার) কম। মাউনা লোয়া সম্ভবত কমপক্ষে ৭০০,০০০ বছর ধরে ফেটে আসছে এবং প্রায় ৪০০,০০০ বছর আগে সমুদ্রপৃষ্ঠ থেকে উঠে এসেছিল। প্রাচীনতম শিলাগুলি ২০০,০০০ বছরের বেশি পুরানো নয়। আগ্নেয়গিরির ম্যাগমাটি হাওয়াই হটস্পট থেকে এসেছে, যা কয়েক মিলিয়ন বছর ধরে হাওয়াই দ্বীপপুঞ্জ তৈরির জন্য দায়ী। মাউনা লোয়ার সবচেয়ে সাম্প্রতিক বিস্ফোরণটি ২৪ শে মার্চ থেকে ১৫ এপ্রিল ১৯৮৪ পর্যন্ত ঘটেছিল। আগ্নেয়গিরির কোনও সাম্প্রতিক বিস্ফোরণে হতাহতের ঘটনা ঘটেনি, তবে হিলো শহরটি আংশিকভাবে ১৯ শতকের শেষদিকে লাভা প্রবাহে নির্মিত হয়েছিল। ১৯১২ সাল থেকে মায়ানা লোয়াকে হাওয়াইয়ান আগ্নেয়গিরি অবজারভেটরিটি নিবিড়ভাবে পর্যবেক্ষণ করেছে। "Mauna Loa, Hawaii"। Peakbagger.com। সংগ্রহের তারিখ ১২ ডিসেম্বর ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mauna Loa: Earth's Largest Volcano"। USGS। ২ ফেব্রুয়ারি ২০০৬। ৯ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০১৫।  Brian Clark Howard (২০১৩-০৯-০৫)। "New Giant Volcano Below Sea Is Largest in the World"। National Geographic। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kaye, G.D. (২০০২)। Using GIS to estimate the total volume of Mauna Loa Volcano, Hawaii। Geological Society of America। 98th Annual Meeting। ২০০৯-০১-২৫ তারিখে মূল থেকে আর্কাইভ করা। সংগ্রহের তারিখ ২০০৭-০৮-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mauna Kea"। NGS Station Datasheet। United States National Geodetic Survey। সংগ্রহের তারিখ ফেব্রুয়ারি ১৫, ২০১৯।  "Mauna Loa: Earth's Largest Volcano"। United States Geological Survey। ফেব্রুয়ারি ২, ২০০৬। আগস্ট ৯, ২০১৫ তারিখে মূল থেকে আর্কাইভ করা। সংগ্রহের তারিখ ২০০৭-০৭-২৮।
সুপ্রভা দেবী

সুপ্রভা দেবী (অসমীয়া: সুপ্ৰভা দেৱী; ইংরেজি: Suprabha Devi) অসমীয়া চলচ্চিত্র প্রযোজিকা এবং অসমের প্রথম মহিলা পরিচালিকা। ১৯৮৪ সালে তিনি নয়নমণি ও ১৯৮৬ সালে সরবজান পরিচালনা করেছেন। ১৯৮৫ তিনি শিল্পী পুরস্কার লাভ করেছিলেন। ১৯৩৮ সালের ২৪শে ডিসেম্বর তারিখে অসমের তৈলক্ষেত্র ডিগবয়ে জন্মগ্রহণ করেন। তাঁর পিতার নাম যোগেন্দ্র কুমার রাজখোয়া ও মাতার নাম স্বর্ণপ্রভা রাজখোয়া। অধ্যয়ণকাল থেকেই তিনি সঙ্গীত ও ক্রিড়ায় পারদর্শীতা প্রদর্শন করেছিলেন। দ্বিজেন্দ্র নারায়ণের সঙ্গে বিবাহ বন্ধনে আবদ্ধ হওয়ার পর থেকেই তিনি অসমীয়া চলচ্চিত্র জগতে জড়িত হন। তিনি অসমের প্রথম মহিলা চলচ্চিত্র পরিচালিকা। ১৯৭০ সালে যোগ-বিয়োগ, ১৯৭২ সালে তরামাই, ১৯৭৬ সালে মরমী, ১৯৭৯ সালে রাংঢালী চলচ্চিত্র নিজ স্বামীর সাথে পরিচালনা করেছিলেন কিন্তু স্বামীর মৃত্যুর পর ১৯৮৪ সালে তিনি স্বয়ং নয়নমণি পরিচালনা করেছিলেন।এই চলচ্চিত্রে নিপন গোস্বামী ও বিদ্যা রাও অভিনয় করেছিল এবং জিতু-তপন সঙ্গীত পরিচালনা করেছিলেন। ১৯৮৫ সালে অসম সরকার তাঁকে শিল্পী পুরস্কার দ্বারা সম্মানীত করেছিল । ১৯৮৬ সালে তিনি রসরাজ লক্ষ্মীরাজ বেজবরুয়ার রচিত সরবজান কাহিনী অবলম্বনে সরবজান নামক চলচ্চিত্র নির্মাণ করেছিলেন। এই চলচ্চিত্রে তেজপুরের হীরেন চৌধুরী তাঁর সাথে পরিচালক রূপে কাজ করেছিলেন। অন্যদিকে তিনি একজন গীতিকার রূপে বিখ্যাত ছিলেন। তিনি বহুসংখ্যক তথ্যচিত্র ও ধারাবাহিক পরিচালনা ও প্রযোজনা করেছেন যা গুয়াহাটি দূরদর্শন কেন্দ্রে সম্প্রচারিত হয়েছে। ২০০৩ সালে তিনি জিলিকাব লুইতর পার নামক ধারাবাহিক পরিচালনা করেছিলেন । সুদীর্ঘ ৫ বৎসর বৃক্ক রোগে আক্রান্ত হয়ে ২০১১ সনের ১৪ই জুন গুয়াহাটির ইন্টারন্যাশন্যাল হস্পিতালে মৃত্যুবরণ করেন। মৃত্যুর সময় তাঁর বয়স ছিল ৭৩ বৎসর। "Suprabha Devi passes away at 73"। The Telegraph। সংগ্রহের তারিখ ২৫ ডিচেম্বৰ, ২০১১।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "দ্য চানডে ইণ্ডিয়ান"। সংগ্রহের তারিখ ২৫ ডিচেম্বৰ, ২০১১।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "Eminent film director Suprabha Devi passes away"। The Sentinel। সংগ্রহের তারিখ ২৫ ডিচেম্বৰ, ২০১১।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "আমাৰ অসম"। জি এল পাব্লিকেশ্যন। ১৫ জুন, ২০১১। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ ডিচেম্বৰ, ২০১১।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য)
উরি ব্যাংক

উরি ব্যাংক (Hangul: 우리은행, Uri Eunhaeng ইংরেজি: Woori Bank) দক্ষিণ কোরিয়ার একটি বাণিজ্যিক ব্যাংক যার সদর দপ্তর সিউলে অবস্থিত। ১৯৯৯ সালে দক্ষিণ কোরিয়ার সাবেক কমার্শিয়াল ব্যাংক অব কোরিয়া, হানিল ব্যাংক এবং পিস ব্যাংক একত্রিত হয়ে গঠন করে হানভিট ব্যাংক এবং ২০০২ পর্যন্ত তা এই নামেই পরিচিত ছিলো; ২০০২ সালে এটি বর্তমান নাম 'উরি ব্যাংক' ধারণ করে। এই ব্যাংকটি উরি ফিন্যান্সিয়াল গ্রুপ-এর একটি অঙ্গ প্রতিষ্ঠান। উরি ব্যাংকই দক্ষিণ কোরিয়ার প্রথম ব্যাংক যারা নন-ইন্টারনেট এক্সপ্লোরার ওয়েব ব্রাউজার ভিত্তিক অন-লাইন ব্যাংকিং সেবা প্রদান করে থাকে। বাংলাদেশে কোরিয়ান বিনিয়োগকারীদের সুবিধার্থে শাখা ব্যাংকিং পরিচালনা করে থাকে। বাংলাদেশ ব্যাংক বাংলাদেশের ব্যাংকসমূহের তালিকা 이 (Lee), 현정 (Hyeon-jeong) (২০১০-০৭-০৮)। "우리銀, '우리오픈뱅킹 서비스' 실시"। 아시아 경제 (Asian Economics) (Korean ভাষায়)। সংগ্রহের তারিখ ২০১০-০৭-১৩। উদ্ধৃতি শৈলী রক্ষণাবেক্ষণ: অচেনা ভাষা (link) "সংরক্ষণাগারভুক্ত অনুলিপি"। ১৮ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০১৩।  "মিরপুরে উরি ব্যাংকের নতুন শাখা উদ্বোধন"। দৈনিক প্রথম আলো। সংগ্রহের তারিখ ২০২০-১২-২৬। [স্থায়ীভাবে অকার্যকর সংযোগ] উরি ফিন্যান্সিয়াল গ্রুপ-এর ওয়েব সাইট উরি ব্যাংক, বাংলাদেশ শাখার প্রশাসনিক ওয়েবসাইট
ভাইপারিডি

ভাইপারিডি (ইংরেজি: Viperidae), যা ভাইপার বা ভাইপারিডস নামেও পরিচিত। এটি পৃথিবীতে প্রাপ্ত বিষধর সাপসমূহের চারটি পরিবারের একটি। অ্যান্টার্কটিকা, অস্ট্রেলিয়া, নিউ জিল্যান্ড, আয়ারল্যান্ড, মাদাগাস্কার, হাওয়াই, এবং আর্কটিক মেরুবৃত্তীয় অঞ্চল ব্যতীত সারা বিশ্ব জুড়েই এটির বিস্তৃতি লক্ষ্য করা যায়। এই পরিবারভুক্ত প্রায় সকল সাপেরই লম্বা ও কার্যকারী বিষদাঁত আছে, যা আক্রান্তের দেহে বিষ প্রবেশের সময় গভীরভাবে দাঁত ফোটাতে পারে। এখন পর্যন্ত এই পরিবারের চারটি উপ-পরিবার পাওয়া যায়। সমস্ত ভাইপারিডের তুলনামূলকভাবে দীর্ঘ সলোনোগ্লাইফাস (ফাঁকা) বিষদাঁত রয়েছে যা চোখের ঠিক পেছনের দিকে উপরের চোয়ালের পিছনের দিকে অবস্থিত গ্রন্থিগুলি থেকে বিষ প্রয়োগ করতে ব্যবহৃত হয়। দুটি বিষদাঁতের প্রতিটি মুখের সামনের দিকে একটি সংক্ষিপ্ত ম্যাক্সিলারি হাড়ের উপরে থাকে যা পিছন দিকে ঘুরতে পারে। স্বাভাবিক অবস্থায় বিষদাঁতগুলি মুখের উপরের চোয়ালে একটি ঝিল্লীবেষ্টিত খাপের মধ্যে ভাঁজ হয়ে থাকে। ঘূর্ণন ব্যবস্থাটি খুব লম্বা বিষদাঁতগুলি তুলনামূলকভাবে ছোট মুখে জায়গা করে নিতে সাহায্য করে। বাম এবং ডান পাশের বিষদাঁতগুলি একসাথে বা স্বাধীনভাবে ঘোরানো যায়। আক্রমণের সময় মুখটি প্রায় ১৮০ ডিগ্রী খুলতে পারে এবং ম্যাক্সিলাটি আরও ঘন হয়ে বিষদাঁতগুলি যথাসম্ভব দেরীতে বের করে যাতে ক্ষয়ক্ষতি না ঘটে। ভাইপারিডি পরিবারভুক্ত সাপের বিস্তৃতি দেখা যায় আমেরিকা, আফ্রিকা ও ইউরেশিয়া অঞ্চলে। আমেরিকায় দক্ষিণ কানাডা থেকে দক্ষিণ দিকে যুক্তরাষ্ট্র, মেক্সিকো, মধ্য আফ্রিকা, এবং দক্ষিণ আমেরিকার আর্জেন্টিনা পর্যন্তও এ সাপ দেখতে পাওয়া যায়। আফ্রিকা হয়ে ইউরেশীয় অঞ্চলে ও স্পেন, ইংল্যান্ড, পশ্চিমের স্ক্যান্ডিনেভীয় অঞ্চলসমূহে, আর্কটিক মেরুবৃত্তীয় অঞ্চল, পূর্বের ওখট্‌স্ক সাগরীয় অঞ্চল, আরবীয় সমভূমি, ভারত, এবং উপকূলীয় দক্ষিণ-পূর্ব এশিয়া (জাভা, সেলেবেস, ফিলিপাইন) সহ বিস্তীর্ণ এলাকা জুড়ে এই সাপের বিচরণ লক্ষ্য করা যায়। পৃথিবীতে অ্যান্টার্কটিকা ও অস্ট্রেলিয়া ব্যতীত সমস্ত মহাদেশগুলোতেই ভাইপারিডি পরিবারভুক্ত সাপের অস্তিত্ব আছে। McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, vol. 1. Herpetologists' League. আইএসবিএন ১-৮৯৩৭৭৭-০০-৬ (series). আইএসবিএন ১-৮৯৩৭৭৭-০১-৪ (volume). "Viperidae"। ইন্টিগ্রেটেড ট্যাক্সোনোমিক ইনফরমেশন সিস্টেম। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
প্রতিবর্ণীকরণ

লিপ্যন্তর বা বর্ণানুবাদ বা প্রতিবর্ণীকরণ হল কিছুপরিমাণ পাঠ্য কে এক ভাষার লিপি থেকে অন্য ভাষার লিপি তে রূপান্তর। লিপ্যন্তরকরণ মূলত মূল আওয়াজের উপস্থাপনের সাথে নয় বরং অক্ষর গুলির উপস্থাপনের সাথে নিরভরশীল। সুতরাং, "অক্ষর" শব্দটিকে রোমান বা ইংরেজি হরফে লিখতে গেলে তা হবে ⟨akshar⟩ অর্থাৎ ⟨ক্ষ⟩ এর রোমান লিপ্যন্তর হল ⟨ksh⟩ যদিও এর উচ্চারণ ⟨kkh⟩ বিপরীতে, প্রতিলিপি? বা ধ্বনিগত রূপান্তর পাঠ্যের অর্থোগ্রাফির চেয়ে আওয়াজগুলিকে অধিক গুরুত্ব দেয়। সুতরাং "অক্ষর" এর রোমান ধ্বনিগত রূপান্তর হবে [ okkhor ] লিপ্যন্তর বোঝাতে কৌণিক বন্ধনী (অ্যাঙ্গুলার ব্র্যাকেট)ব্যবহার করা যেতে পারে। ফোনেটিক রূপান্তরের জন্য চৌকো বন্ধনী অথবা তির্যক চিহ্ন ব্যবহার করা যেতে পারে। সিস্টেমেটিক ট্রান্সলিটেরেশন হ'ল একটি লেখার পদ্ধতি থেকে অন্য একটি লেখার পদ্ধতিতে লেখার জন্য গাণিতিক ম্যাপিং, সাধারণত গ্রাফেমিকে গ্রাফেমিতে। বেশিরভাগ ট্রান্সলিটে্শরেন সিস্টেমগুলি একটির সাথে একটি সম্পর্কযুক্ত (one to one mapping) সুতরাং পাঠক দ্ব্যর্থহীনভাবে মূল বানানটি পুনর্গঠন করতে পারে। এক ভাষার লেখার পদ্ধতির সাথে অন্য ভাষার লেখার পদ্ধতির one to one mapping (একটির সাথে একটি সম্পর্ক) পাওয়া যায় না। যেমন ইংরেজি ভাষার d বাংলা ভাষার ড, ঢ, দ, ধ এর সাথে সম্পর্কযুক্ত। আবার বাংলা ভাষার ফ এবং ইংরেজি f কাছাকাছি উচ্চারণ যুক্ত হলেও একই নয়। একই রকম শব্দগুচ্ছ থেকে অন্য ভাষায় একাধিক রকম যুক্তাক্ষর গঠিত হতে পারে। যেমন : রেফ ও য-ফলা সমস্যা। কম্পিউটার প্রায়ই র্য এবং র‍্য (র-্য) এর পার্থক্য করতে পারে না। ব্রাহ্মী লিপিসমূহ লাতিন লিপি
আলজেরীয় ফুটবল ফেডারেশন

আলজেরীয় ফুটবল ফেডারেশন (আরবি: الإتحادية الجزائرية لكرة القدم, ফরাসি: Fédération algérienne de football, ইংরেজি: Algerian Football Federation; এছাড়াও সংক্ষেপে এএফএফ নামে পরিচিত) হচ্ছে আলজেরিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬২ সালের ২১শে অক্টোবর তারিখে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১ বছর পর ১৯৬৩ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর আলজেরিয়ার রাজধানী আলজিয়ার্সে অবস্থিত। এই সংস্থাটি আলজেরিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে আলজেরীয় পেশাদার লীগ ১, আলজেরীয় কাপ, আলজেরীয় অনূর্ধ্ব-২১ কাপ এবং আলজেরীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে আলজেরীয় ফুটবল ফেডারেশনের সভাপতির দায়িত্ব পালন করছেন খেইরেদিন জেতচি এবং সাধারণ সম্পাদকের দায়িত্ব পালন করছেন মোহামেদ সাদ। ১২ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। সংগ্রহের তারিখ ১২ সেপ্টেম্বর ২০২০। [স্থায়ীভাবে অকার্যকর সংযোগ] CAF and FIFA, 50 years of African football - the DVD, 2009 উইকিমিডিয়া কমন্সে আলজেরীয় ফুটবল ফেডারেশন সংক্রান্ত মিডিয়া রয়েছে। দাপ্তরিক ওয়েবসাইট (আরবি) (ফরাসি) ফিফা-এ আলজেরীয় ফুটবল ফেডারেশন ওয়েব্যাক মেশিনে আর্কাইভকৃত ১৫ ডিসেম্বর ২০১৮ তারিখে (ইংরেজি) ক্যাফ-এ আলজেরীয় ফুটবল ফেডারেশন (ইংরেজি)
লিবীয় ফুটবল ফেডারেশন

লিবীয় ফুটবল ফেডারেশন (আরবি: الاتحاد الليبي لكرة القدم, ইংরেজি: Libyan Football Federation; এছাড়াও সংক্ষেপে এলএফএফ নামে পরিচিত) হচ্ছে লিবিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬২ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯৬৫ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর লিবিয়ার রাজধানী ত্রিপোলিতে অবস্থিত। এই সংস্থাটি লিবিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লিবীয় প্রিমিয়ার লীগ, লিবীয় দ্বিতীয় বিভাগ, লিবীয় কাপ, লিবীয় লীগ কাপ এবং লিবীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে লিবীয় ফুটবল ফেডারেশনের সভাপতির দায়িত্ব পালন করছেন আব্দুলহাকিম আলশালমানি এবং সাধারণ সম্পাদকের দায়িত্ব পালন করছেন আব্দুননাসের আহমেদ। ১২ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ১০ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০২০।  দাপ্তরিক ওয়েবসাইট (আরবি) ফিফা-এ লিবীয় ফুটবল ফেডারেশন ওয়েব্যাক মেশিনে আর্কাইভকৃত ১৬ জুন ২০১৮ তারিখে (ইংরেজি) ক্যাফ-এ লিবীয় ফুটবল ফেডারেশন (ইংরেজি)
নিমাইসাধন বসু

নিমাইসাধন বসু (১২ সেপ্টেম্বর, ১৯৩১ - ১৭ আগস্ট, ২০০৪) বিশিষ্ট বাঙালি ইতিহাসবিদ এবং শিক্ষাবিদ। নিমাইসাধন বসুর জন্ম ১৯৩০ খ্রিস্টাব্দের ১২ ই জানুয়ারি বৃটিশ ভারতের অধুনা পশ্চিমবঙ্গের হাওড়া জেলার রামকৃষ্ণপুরে। পিতার নাম তারাপদ বসু ও মাতার নাম সুহাসিনী বসু। তার প্রাথমিক পড়াশোনা হাওড়ার বিবেকানন্দ ইনস্টিটিউশনে। কলকাতার সেন্ট পলস কলেজ থেকে স্নাতক হন। কলকাতা বিশ্ববিদ্যালয় থেকে ইতিহাসে এম.এ পাশের পর উচ্চশিক্ষার জন্য বিলেত যান।১৯৫২ খ্রিস্টাব্দে বিশিষ্ট ভারততত্ত্ববিদ আর্থার লেবেলিন বেশামের অধীনে ভারতের ইতিহাস নিয়ে গবেষণা করেন। লন্ডন বিশ্ববিদ্যালয় থেকে পিএইচডি এবং ১৯৬৬-৬৭ খ্রিস্টাব্দে হাবার্ড বিশ্ববিদ্যালয়ের ফেলোশিপ পান। পরে ১৯৭২ খ্রিস্টাব্দে লন্ডন বিশ্ববিদ্যালয় থেকে ডি.লিট ডিগ্রি লাভ করেন। দেশে ফিরে যাদবপুর বিশ্ববিদ্যালয়ে অধ্যাপনা শুরু করেন। ১৯৮৪ খ্রিস্টাব্দে বিশ্বভারতী বিশ্ববিদ্যালয়ের উপাচার্য হন এবং ১৯৮৯ খ্রিস্টাব্দে অবসর গ্রহণ করেন। তারই উদ্যোগে শান্তিনিকেতন এক্সপ্রেস চালু হয় এবং বোলপুর স্টেশন চত্বরে রবীন্দ্রনাথের নানাবিধ কার্যক্রমের একটি ছোটখাটো মিউজিয়াম তৈরি হয় যাত্রীদের জন্য। ফুলব্রাইট ও রকফেলার ফাউন্ডেশনের স্কলারশিপ প্রাপ্ত তিনি সাউথ ক্যালিফোর্নিয়া বিশ্ববিদ্যালয়ের পরিদর্শন অধ্যাপক ছিলেন। অধ্যাপনার পাশাপাশি তিনি বহু গ্রন্থ রচনা করেছেন। মূলত ইতিহাস, স্বাধীনতা সংগ্রাম, ধর্ম ইত্যাদির উপর লেখা বই নিয়ে তার গ্রন্থ সংখ্যা প্রায় ৪৩ টি।বিশ্বভারতী নিয়ে তার লেখা গ্রন্থ 'ভঙ্গনীড় বিশ্বভারতী'। 'দ্য ইন্ডিয়ান অ্যাওয়েকেনিং অ্যান্ড বেঙ্গল' গ্রন্থটি সর্বাধিক জনপ্রিয়তা লাভ করে। তার অন্যান্য উল্লেখযোগ্য গ্রন্থ গুলি হল- 'ঊনিশ শতক ও বাংলার স্বাধীনতা আন্দোলন' 'রেসিজিম ইন বেঙ্গল' 'স্বামী বিবেকানন্দ' 'রামানন্দ চট্টোপাধ্যায়ের জীবনী' 'মা সারদা' 'দেশনায়ক সুভাষচন্দ্র' 'ইন্ডিয়ান অ্যাওয়েকেনিং অ্যান্ড বেঙ্গল' 'স্ট্রাগল ফর ইকুয়ালিটি অ্যান্ড ইন্ডিয়ান ন্যাশনালিজম' 'শাশ্বত বিবেকানন্দ' 'দেশ কাল মানুষ' 'আমি: ইন্দিরা গান্ধী' নিমাইসাধন বসু প্রোস্টট সমস্যা নিয়ে কলকাতার এক নার্সিংহোমে ভর্তি হন ২০০৪ খ্রিস্টাব্দের ৮ ই আগস্ট। পরের দিন তার আপাত সফল শল্যচিকিৎসা হয়। কিছু ১৫ আগস্ট থেকে অবস্থা অবনতি হতে শুরু করে এবং শেষে ১৭ ই আগস্ট তার জীবনাবসান ঘটে। প্রাত্যহিকী, আকাশবাণী, কলকাতা, প্রচার-তারিখ=২০২০-০৯-১২ "Nemai Sadhan Bose Dead"। সংগ্রহের তারিখ ২০২০-০৯-১২।
সামুদ্রিক সাপ

সামুদ্রিক সাপ (ইংরেজি: Sea snake) হচ্ছে এক প্রকার বিষধর এলাপিড সাপ, যারা তাদের জীবনের পুরোটা বা বেশিরভাগ সময় সমুদ্রে কাটায়। যদিও স্থলজ সাপ থেকে এদের উৎপত্তি ও বিকাশ, তবুও এদের সবাই তাদের সম্পূর্ণ জীবনটাই সমুদ্রের জলজ পরিবেশে কাটিয়ে দেয়, এবং তারা কখনোই স্থলভাগে আসে না। ব্যতীক্রমতা ঘটে শুধু লেটিকডা গণের (Laticauda) ক্ষেত্রে। এই গণের সাপসমূহের পূর্ববংশধরদের বৈশিষ্ট্য সমুন্নত রয়েছে, এবং তারা তাদের জীবনের স্বল্প একটি ভাগ স্থলভাগে কাটায়। ভারত ও প্রশান্ত মহাসাগরের উষ্ণ সমুদ্র স্রোতের অঞ্চলে সামুদ্রিক সাপের বিস্তৃতি লক্ষ্য করা যায়। এদের সবারই প্যাডেলর বা পা-দানির মতো লেজ রয়েছে, এবং অনেকের রয়েছে পার্শ্বীয় প্রতিসাম্য শরীর, যা অনেকটা সামুদ্রিক বাইন মাছের সাথে সাদৃশ্যপূর্ণ। সামুদ্রিক সাপের মাছের মতো ফুলকা নেই, তাই শ্বসনকার্য সম্পাদনের জন্য তাদের নিয়মিত পানির ওপরে উঠে আসতে হয়। জলজ এবং বায়ু শ্বাস-প্রশ্বাসযোগ্য মেরুদণ্ডীদের মধ্যে এরা অন্যতম। সামুদ্রিক সাপের মধ্যে কিছু সাপ ও তাদের প্রজাতিসমূহ বিশ্বের সবচেয়ে বিষধর হিসেবে স্বীকৃত। এদের মধ্যে কিছু আছে যারা আচরণগতভাবে যথেষ্ট শান্তিপ্রিয়, নিরীহ, এবং শুধুমাত্র তখনই দংশন করে যখন তারা নিজেদেরকে হুমকির সম্মুখীন মনে করে। এছাড়া বাকি প্রজাতিগুলো অনেক বেশি আক্রমণাত্মক। এখন পর্যন্ত সামুদ্রিক সাপের অন্তর্ভুক্ত ১৭টি গণ এবং ৬২টি প্রজাতি পাওয়া গেছে। Parker HW, Grandison AGC. 1977. Snakes – a natural history. Second Edition. British Museum (Natural History) and Cornell University Press. 108 pp. 16 plates. LCCCN 76-54625. আইএসবিএন ০-৮০১৪-১০৯৫-৯ (cloth), আইএসবিএন ০-৮০১৪-৯১৬৪-৯ (paper). "Elapidae"। ইন্টিগ্রেটেড ট্যাক্সোনোমিক ইনফরমেশন সিস্টেম। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Elapidae ওয়েব্যাক মেশিনে আর্কাইভকৃত ১১ অক্টোবর ২০০৮ তারিখে at the New Reptile Database.
কুহাসার মরুভূমি

কুয়াশার মরুভূমি এক ধরনের মরুভূমি যেখানে কুয়াশা বিন্দু প্রাণী এবং উদ্ভিদের জীবন সঞ্চালনের জন্য প্রয়োজনীয় আদ্রতার বেশির ভাগ সরবরাহ করে। . কুয়াশা মরুভূমির তালিকায় রয়েছে কোস্টাল (চিলি) এবং পেরুর আটাকামা মরুভূমি, মেক্সিকোর বাজা ক্যালিফোর্নিয়া মরুভুমি, নামিবিয়ার নামিব মরুভূমি আরবীয় কোস্টাল কুয়াশা মরুভূমি, Norte, Federico (১৯৯৯)। "Fog desert"। Michael A. Mares। Encyclopedia of Deserts। University of Oklahoma Press। পৃষ্ঠা 224। আইএসবিএন 978-0-8061-3146-7।  টেমপ্লেট:NatGeo ecoregion
তন্ময় বোস

পণ্ডিত তন্ময় বোস একজন প্রখ্যাত ভারতীয় বাঙালি তবলা বাদক। তন্ময় বোসের ওয়েবসাইট ওয়েব্যাক মেশিনে আর্কাইভকৃত ২৬ নভেম্বর ২০০৯ তারিখে
ফাদার খ্রিষ্টমাস

ফাদার খ্রিষ্টমাস (ইংরেজি: Father Christmas) একাধিক ইংরেজি-ভাষী দেশে ব্যবহৃত বড়দিন-সংক্রান্ত প্রতীকী চরিত্রটির নাম। অন্যান্য একাধিক দেশে আবার একই নামের (বিভিন্ন ভাষায়) সমরূপ চরিত্রের উপস্থিতি লক্ষ্য করা যায়; যেমন: ফ্রান্সে Père Noël, স্পেনে Papá Noel, মালটায় il-Krismis Fader, ব্রাজিলে Papai Noel, পর্তুগালে Pai Natal, ইতালিতে Babbo Natale এবং রোমানিয়ায় Moş Crăciun। বিগত শতাব্দীগুলিতে ইংরেজ ফাদার খ্রিষ্টমাস ওল্ড ফাদার খ্রিষ্টমাস, স্যার খ্রিষ্টমাস ও লর্ড খ্রিষ্টমাস নামেও পরিচিত ছিলেন। ফাদার খ্রিষ্টমাস বড়দিনের আনন্দ-উচ্ছ্বাসের প্রতীক; তবে তিনি উপহার প্রদানকারী নন; এমনকি শিশুদের সঙ্গেও তার বিশেষ কোনো যোগ নেই। চার্চ-ইতিহাসের প্রাক-আধুনিক উপহার-প্রদানকারী চরিত্র হলেন সেন্ট নিকোলাস। সিন্টারক্লাস ও তার উপকথা ফাদার খ্রিষ্টমাসের ব্রিটিশ চরিত্রটির সঙ্গে মিশে গিয়ে আমেরিকানদের কাছে সান্টাক্লজ নামে পরিচিত হয়েছে। সান্টাক্লজের মতো ফাদার খ্রিষ্টমাসও প্রাচীন বিশ্বাস ওডেনের (নর্সদের নিকট ওডিন) সঙ্গে সম্পর্কযুক্ত। ইংরেজি-ভাষী বিশ্বের "ফাদার খ্রিষ্টমাস" নামক চরিত্রটি মার্কিন যুক্তরাষ্ট্রের সান্টাক্লজ চরিত্রটি সৃজনের মূল অনুপ্রেরণা। যুক্তরাজ্য ও অন্যান্য অঞ্চলে এখন অনেকেই এই দুই চরিত্রকে পরস্পরের পরিপূরক মনে করেন। যদিও "ফাদার খ্রিষ্টমাস" ও "সান্টাক্লজ" নামক চরিত্রদুটি এখন কার্যত পরস্পর থেকে অবিচ্ছেদ্য হয়ে উঠেছে, তবু এদের উৎস ঐতিহাসিকভাবে ভিন্ন এবং সেই কারণেই এরা একক ব্যক্তিত্ব নন। সি. এস. লুইস ও জে. আর. আর. টলকিন প্রমুখ অ-আমেরিকান লেখকবৃন্দ আবার সান্টাক্লজের বদলে ফাদার খ্রিষ্টমাসের ঐতিহাসিক চরিত্রটিই গ্রহণ করেছেন। http://www.happychristmas.org.uk/santa/father-christmas.htm "সংরক্ষণাগারভুক্ত অনুলিপি"। ২২ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ২০ ডিসেম্বর ২০০৯।  http://socyberty.com/holidays/the-four-faces-of-santa-claus/[স্থায়ীভাবে অকার্যকর সংযোগ] "সংরক্ষণাগারভুক্ত অনুলিপি"। ২৩ নভেম্বর ২০০৫ তারিখে মূল থেকে আর্কাইভ করা। সংগ্রহের তারিখ ২০ ডিসেম্বর ২০০৯।  McKnight, George Harley. St. Nicholas - His Legend and His Role in the Christmas Celebration (1917) Available on-line: [১] "সংরক্ষণাগারভুক্ত অনুলিপি"। ৫ ডিসেম্বর ২০০৯ তারিখে মূল থেকে আর্কাইভ করা। সংগ্রহের তারিখ ২০ ডিসেম্বর ২০০৯।  Whistler, Laurence. 'The English Festivals'. W. Heinemann, 1947. 241 pages Muir, Frank'Christmas Customs & Traditions'.Taplinger Pub. Co., 1977. আইএসবিএন ০-৮০০৮-১৫৫২-১, 9780800815523.111 pages. Hole, Christina.'English Custom & Usage'. Batsford 1950. 151 pages. Eason, Cassandra. 'The Mammoth Book of Ancient Wisdom'. Robinson, Indiana University 1997. আইএসবিএন ১-৮৫৪৮৭-৫১৭-৫, 9781854875174.488 pages. Mercatante, Anthony S. 'Good and Evil: Mythology and Folklore'. Harper & Row, University of Virginia 1978. 242 pages
ডেইলি সিটকা সেন্টিনেল

সিটকা সেন্টিনেল আলাস্কার সিটকার একটি স্বতন্ত্র, পারিবারিক মালিকানাধীন সংবাদপত্র যা সাপ্তাহিক ছুটির দিন বাদে প্রকাশিত হয়। এটি ১৯৩৯ সালে হ্যারল্ড ভ্যাচ প্রতিষ্ঠা করেছিলেন। থাড এবং স্যান্ডি পলসন ১৯৬৯ সালে এই কাগজটি কিনে নিয়েছিলেন। কাগজটিতে স্থানীয়, আঞ্চলিক, জাতীয় এবং আন্তর্জাতিক সংবাদ অন্তর্ভুক্ত করা হয় এবং এতে একটি খেলার পৃষ্ঠা ও সপ্তাহ শেষের শৈল্পিক সারাংশ রয়েছে। সংবাদপত্রটির কার্যালয়ে দুইজন সাংবাদিকের অফিস রয়েছে। "USPS Statement of Ownership, Management and Circulation" (সংবাদ বিজ্ঞপ্তি)। Daily Sitka Sentinel। ৬ অক্টোবর ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kwong, Emily (২৭ এপ্রিল ২০১৫)। "After 75 years, family keeps Sitka Sentinel running"। KCAW (English ভাষায়)। Sitka, United States। সংগ্রহের তারিখ ৩০ এপ্রিল ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link) Rose, Katherine (২২ জুলাই ২০১৯)। "For Sitka Sentinel reporter, journalism is genetic"। Alaska Public Media (English ভাষায়)। Anchorage, United States। সংগ্রহের তারিখ ২৩ জুলাই ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link) দাপ্তরিক ওয়েবসাইট
হ্যামবার্গার

হ্যামবার্গার (ইংরেজি: hamburger) (বীফ বার্গার, বার্গার স্যান্ডউইচ, বার্গার বা হ্যামবুর্গ নামেও পরিচিত) বা বার্গার (burger) হচ্ছে একপ্রকার স্যান্ডউইচ সদৃশ খাবার যা দুই প্রস্থ রুটির মধ্যে রান্না করা কিমা মাংস দিয়ে তৈরি করা হয়। মাংস হিসেবে সাধারণত গরু ব্যবহার করা হলেও শূকর, টার্কি, বা বিভিন্ন রকম মাংসের মিশ্রণ ব্যবহার করা হয়। বাংলাদেশে বার্গারে মাংস হিসেবে প্রধানত ব্যবহৃত হয় মুরগী ও গরুর মাংস, এছাড়া কিছু কিছু স্থানে খাসী, অর্থাৎ ছাগলের মাংসের চলও দেখা যায়। বার্গারের রুটি বা বান তৈরিতে প্রধানত গমের আটা ব্যবহৃত হয়। এছাড়া রুটি হিসেবে বানের বদলে সাধারণ দু প্রস্থ পাউরুটির ব্যবহারও স্বীকৃত। হ্যামবার্গার তৈরি ও পরিবেশনে প্রায়ই সময়ই যে উপাদানগুলো ব্যবহৃত হয় তা হচ্ছে, লেটুস, টমেটো, পেঁয়াজ, শসা, পনির, এবং সস, যেমন: মাস্টার্ড, মেয়নেজ, এবং টমেটো কেচাপ। এই তিন ধরনের সস এবং অন্যান্য উপকরণ গ্রহণ করা সম্পূর্ণ ক্রেতার ইচ্ছার ওপর নির্ভরশীল। "হ্যামবার্গার" শব্দটি এসেছে জার্মানির দ্বিতীয় বৃহত্তম শহর হ্যামবুর্গ থেকে। সেখান থেকে এক সময় প্রচুর মানুষ অভিবাসী হিসেবে যুক্তরাষ্ট্রে পাড়ি জমিয়েছিলো। জার্মান ভাষায় "Burg" অর্থ "দূর্গ", আগে এর দ্বারা শহর/উপশহর বোঝানো হতো। বুর্গার অর্থ বুর্গ শহর থেকে যিনি এসেছেন, অর্থাৎ লন্ডন থেকে আসা ব্যক্তিকে যেমন লন্ডনার বলা হয়। জার্মান ভাষায় "হ্যামবার্গার" একটি বর্ণনামূলক বিশেষ্য হিসেবেও ব্যবহৃত হতে পারে, যার অর্থ হ্যামবুর্গ থেকে আগত কোনো বস্তু। Food প্রবেশদ্বার বনরুটি চিজবার্গার স্যান্ডউইচ Cooking wizardry for kids, Margaret Kenda, Kenda & Williams, Phyllis S. Williams, Contributor Phyllis S. Williams, Barron's Educational Series, 1990 আইএসবিএন ০-৮১২০-৪৪০৯-৬, 9780812044096 page 113 Google Books Harper, Douglas। "hamburger"। Online Etymology Dictionary। সংগ্রহের তারিখ অক্টোবর ১৭, ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Burger Merriam-Webster Dictionary Barber, Katherine, editor (2004). The Canadian Oxford Dictionary, second edition. Toronto, Oxford University Press. আইএসবিএন ০-১৯-৫৪১৮১৬-৬. Edge, John T. (২০০৫)। Hamburgers & Fries : an American Story। G.P. Putnam's Sons। আইএসবিএন 0-399-15274-1।  History and origins of the hamburger Trage, (১৯৯৭)। The Food Chronology: A Food Lover's Compendium of Events and Anecdotes, From Prehistory to the Present। Owl Books। আইএসবিএন 0-8050-5247-X।  Allen, Beth (২০০৪)। Great American classics Cookbook। Hearst Books। আইএসবিএন 1-58816-280-X।  Smith, Andrew (২০০৮)। Hamburger: A Global History। Reaktion Books। পৃষ্ঠা 128। আইএসবিএন 978-1-86189-390-1।  উইকিমিডিয়া কমন্সে হ্যামবার্গার সম্পর্কিত মিডিয়া দেখুন। উইকিঅভিধানে হ্যামবার্গার-এর আভিধানিক সংজ্ঞা পড়ুন। কীভাবে বাসায় বার্গার তৈরি করবেন বিল্ড আ বেটার বার্গার রেসিপি প্রতিযোগিতা — পুরস্কার জয়ী গর্মেট হ্যামবার্গার তৈরির রেসিপি